text: Trusler og chikanerier gør bus-chauffører bange
  08 september 2014 kl. 06.27
  Det er trusler og chikanerier, der er baggrunden for, at bybus-chaufførerne i Esbjerg holder fagligt møde mandag morgen. Ifølge chaufførernes tillidsmand har chaufførerne adskillige gange oplevet ubehagelige episoder.
  Haydar Ali Akdogan, tillidsmand for Arrivas buschauffører i Esbjerg, siger til TV SYD, at der er forekommet flere hændelser i bl.a. Hedelundgårdsparken, der tidligere er kendt som Kvaglund-bebyggelsen, hvor chauffører er blevet truet.
  - Mine kolleger føler sig utrygge og svigtet af politiet og andre, der kunne hjælpe dem. Flere er sygemeldte og nu er det faglige møde et råb om hjælp, siger Haydar Ali Akdogan til TV SYD.
  Tillidsmanden håber, at bybusserne kører igen mandag formiddag og at nødråbet fra hans kolleger bliver hørt.
  
  Fra Facebook:
  
  